
Lūdzu, ņemt vērā sekojošu pašvaldību lūgumus:
1. Ventspils novada pašvaldība saņēmusi vairāku komerciālās zvejas zvejnieku iesniegumus,  ar lūgumu izvērtēt un piešķirt 6 apaļo jūrasgrunduļu murdus un 10 apaļo jūrasgrunduļu  tīklus zvejošanai Baltijas jūras piekrastē, Ventspils novada administratīvajā teritorijā.
Saskaņā  Ministru kabineta 2009.gada 30.novembra noteikumu Nr.1375 „Noteikumi par rūpnieciskās zvejas limitiem un to izmantošanas kārtību piekrastes ūdeņos” 11.punktu prasībām, kas nosaka ka pašvaldība reizi gadā līdz 1.jūlijam iesniedz Pārtikas drošības, dzīvnieku veselības un vides zinātniskais institūts “BIOR” priekšlikumus par piekrastei noteikto zvejas limitu izmaiņām. Ventspils novada pašvaldība ierosina:
palielināt par 6 murdiem  apaļo jūrasgrunduļu   limitu; 
piešķirt specializētos  apaļo jūrasgrunduļu  10 tīklu  limitu ar acs izmēru (60-70 mm);
izvērtēt iespēju izmantojot daļu no pašvaldībai iedalītajiem zivju un/vai reņģu tīkliem, aizstāt ar apaļajiem jūrasgriunduļu zvejas rīkiem.
Apaļais jūrasgrundulis ir invazīva zivs, kas pēdējos gados Latvijas piekrastē kļūst par vienu no dominējošām zivju sugām. Nepieciešams veicināt apaļā jūrasgrunduļa selektīvu zveju laikposmā no 1.aprīļa līdz 30.jūnijam, apaļais jūrasgrundulis joprojām ir nopietns drauds Baltijas jūras ekosistēmai. Tīklu izmantošana   ir   efektīvāka, jo var izmatot arī sliktos laika apstākļos, līdz ar to ierobežotu apaļā jūrasgrunduļa izplatību Latvijas piekrastē.
2. Dienvidkurzemes novada  pašvaldībai ar šādiem apjomiem, diemžēl,  nav iespējams nodrošināt pieprasījuma apjomu, tādēļ  ierosinājums būtu pārskatīt, vai ir iespējams noteikt lielāku apjomu rīkiem, kuri ir nošķirami pašpatēriņam, t.i., lucīšu murdiem, zivju tīkliem un reņģu tīkliem, jo  novada teritoriālās vienībās ir senas zvejniecības saknes tieši mājsaimniecībās, kas zvejo pašpatēriņam, un tādēļ ir ļoti sarežģīti, pareizāk sakot,-  neiespējami apmierināt visus pretendentus.
3. Arī Saulkrastu novada pašvaldībā  ir liels pieprasījums  zvejnieku saimniecībām pēc jūras grunduļu murdiem, ja iespējams, lūdzam palielināt limitu!

Lūdzu, precizēt:
ilimiti ir mainīti, taču to kopējais skaits MK projektā palicis nemainīgs:
- reņģu stāvvadi projektā 164 - faktiski 162
- lucīšu murdi projektā 880 - faktiski 860 
- zivju tīkli projektā 2671- faktiski 2676
- reņģu tīkli projektā 1192 - faktiski 2570 

